钦定古今图书集成/明伦汇编/闺媛典/第215卷 > 朱俞妻李氏
## 钦定古今图书集成/明伦汇编/闺媛典/第215卷 > 朱俞妻李氏

按《济南府志》：“李氏，长清人，庠生朱俞妻，赠文林郎，凤
翔府推官李逢春女。夫亡，无子，氏年二十三，哀毁欲
殉，因姑老坚守。越十年，姑殁，夫兄欲嫁之，氏断发矢
志。氏弟遂谋之朱族庠生孔阳，立一从孙为嗣，氏为
毕婚，生曾孙二人。数年，夫妇相继丧，遗两幼孩复累。
氏抚养，将成立。遭乱，二曾孙俱亡去。氏患风证，无可”
栖托，不得已，归侄绍前家，越二年卒。前为具葬，时年
逾八十。